વેલ, સૌ જાણે છે કે સુંદરતા જોનારની આંખમાં હોય છે. પોતે સેક્સી દેખાવું, હોવું ‘ને કોઈ સેક્સી છે એવું ધારી લેવું એ ભિન્ન-ભિન્ન બાબત છે. પોતાનું ઘર સૌને ગમે. જેને પ્રેમ કરતા હોઈએ એ પાત્ર પોતાને ગમવાનું જ, પરંતુ ગમવું એ ભીતરની અનુભૂતિ વધારે છે. ટોચ પર એકલો પહોંચીને કોઈ પર્વતારોહી એકલો સોડા પીવે અને ખુશ થાય એવી ઘટના કેટલી? આપણે સતત કોઈક સાથે જીવીએ છીએ. યાદ, સ્વપ્ન અને વર્ચ્યુઅલ વર્લ્ડ યાને સોશિયલ નેટવર્ક ગણતરીમાં લઈએ તો બહુમત મનુષ્ય માટે સુંદર અને સેક્સી હોવા કરતાં બીજાને દેખાવું વધારે મહત્ત્વનું હોય છે. પોતે સુંદર કે સેક્સી છે એવું કોઈ ધારે અને માને એવું ખૂબ મોટી સંખ્યામાં મનુષ્ય ઇચ્છે છે. તે માટે પ્રયત્ન કરે છે. પરિશ્રમ પણ કરે છે.